open-index/open-wikipedia-markdown huggingface dataset:
Σωτήρης Λύτρας

Ο **Σωτήρης Λύτρας** (1941) είναι Έλληνας νομικός και πανεπιστημιακός, καθηγητής Δημοσίου Δικαίου στη Νομική Σχολή Αθηνών, που έχει διατελέσει τρεις φορές γενικός γραμματέας του Υπουργικού Συμβουλίου.

## Βιογραφικά στοιχεία
Γεννήθηκε το 1941 στην Αθήνα. Σπούδασε νομική στο Πανεπιστήμιο Αθηνών και συμπλήρωσε τις σπουδές του στο πανεπιστήμιο της Σορβόννης, του οποίου αναγορεύθηκε διδάκτορας Δημοσίου Δικαίου με ειδίκευση στο Διοικητικό Δίκαιο. Έχει ασκήσει μαχόμενη δικηγορία, παράλληλα με την πανεπιστημιακή του σταδιοδρομία που ξεκίνησε το 1983, όταν εξελέγη λέκτορας Δημοσίου Δικαίου στη Νομική Σχολή του Πανεπιστημίου Αθηνών. Το 1987 έγινε επίκουρος καθηγητής, το 1989 αναπληρωτής καθηγητής και το 1993 τακτικός καθηγητής. Πλέον είναι ομότιμος καθηγητής της Νομικής Σχολής Αθηνών. Υπήρξε μέλος της Αρχής Προστασίας Δεδομένων Προσωπικού Χαρακτήρα  (1997 – 2005), μέλος του Ειδικού Δικαστηρίου των άρθρων 88 και 99, και έχει συμμετάσχει σε πολλές νομοπαρασκευαστικές επιτροπές.

Το 1988 διορίστηκε από τον Ανδρέα Παπανδρέου στη θέση του γενικού γραμματέα του Υπουργικού Συμβουλίου, θέση στην οποία παρέμεινε μέχρι το 1989. Την περίοδο 1993 - 1996 επανήλθε στην ίδια θέση ενώ τον Οκτώβριο του 2009 στην κυβέρνηση που σχηματίστηκε από τον Γιώργο Παπανδρέου ανέλαβε για τρίτη φορά την θέση του γενικού γραμματέα του υπουργικού συμβουλίου, μέχρι τον Ιούνιο του 2012 και τον σχηματισμό της κυβέρνησης Σαμαρά, όταν τη θέση του πήρε ο Τάκης Μπαλτάκος.

Διαμένει στην Αθήνα, και έχει συγγράψει διάφορα νομικά βιβλία.

## Παραπομπές


Κατηγορία:Καθηγητές νομικής Αθηνών
Κατηγορία:Έλληνες Γενικοί Γραμματείς της Κυβέρνησης
Ανδρέας Παπαντωνίου

Ο **Ανδρέας Παπαντωνίου** είναι Έλληνας πρώην καλαθοσφαιριστής, γεννημένος στις 12 Ιανουαρίου 1951 στο Δάρα Αρκαδίας.

Αγωνίστηκε στον Ηλυσιακό, στον Έσπερο και στη συνέχεια στον Παναθηναϊκό, με τον οποίο γνώρισε πλήθος διακρίσεων από το 1970 έως το 1983. Κατέκτησε 9 πρωταθλήματα Ελλάδας (1971, 1972, 1973, 1974, 1975, 1977, 1980, 1981, 1982) και 2 κύπελλα (1979, 1982) ενώ συμμετείχε στα ημιτελικά του Κυπέλλου Πρωταθλητριών το 1972. 

Υπήρξε 4 φορές διεθνής με την Εθνική ανδρών και 3 με την Εθνική εφήβων.

Μετά την απόσυρσή του συνέχισε να ασχολείται με την καλαθοσφαίριση, αναλαμβάνοντας διοικητικά στον Ηλυσιακό, στο Παγκράτι και στου Παπάγου. Το 1996 ανέλαβε γενικός διευθυντής του Αμαρουσίου.

Γιός του είναι ο, επίσης καλαθοσφαιριστής, Νώντας Παπαντωνίου.

## Παραπομπές


## Εξωτερικοί σύνδεσμοι
* 
*maroussibasket.gr Βιογραφικό 
*pathfinder.gr συνέντευξη

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Έσπερου Καλλιθέας
Σίλιγο

[thumb|220px|[7ος αιώνας. Η Βασιλική Βυζαντινή της Παναγίας tou Μεσouμούνδou Σίλιγο, Σαρδηνία]]
Το **Σίλιγο** (ιταλικά: *Siligo*) είναι ορεινός δήμος της Σαρδηνίας και υπάγεται στην επαρχία του Σάσσαρι, στην Ιταλία. Βρίσκεται 25 χιλιόμετρα βορειοδυτικά του Σάσσαρι. Έχει πληθυσμό 813 (2020) κάτοικους και έκταση 43,6 τετραγωνικά χιλιόμετρα.

Το Σίλιγο είναι η γενέτειρα της τραγουδίστριας και ηθοποιού Μαρία Κάρτα.

## Παραπομπές


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Πλάτανος της Γόρτυνας

thumb|right|200px|Νόμισμα της Γόρτυνας με την Ευρώπη επάνω στον Πλάτανο. <br />4ος αιώνας π.Χ.
Ο **Πλάτανος της Γόρτυνας** είναι αειθαλές πλατάνι και μυθικό ιερό δέντρο στην Κρήτη αφιερωμένο στον Δία. Βρίσκεται στο δρόμο προς την Φαιστό. Έχει κηρυχθεί διατηρητέο Μνημείο της Φύσης με την υπουργική απόφαση αριθ. 202306/3584/18-06-1977 (ΦΕΚ Β' 590). 

## Ο Μύθος
Ο πλάτανος αυτός ήταν φημισμένο δέντρο κοντά στην Γόρτυνα. Δίπλα στο δέντρο ανάβλυζε πηγή. Έχει την εξαιρετική ιδιότητα να διατηρεί το φύλλωμα του πράσινο κατά τη διάρκεια του χειμώνα. Κάτω από την σκιά του δέντρου αυτού ο Δίας εναπόθεσε την Ευρώπη όταν την απήγαγε από την Φοινίκη.

Ο συγκεκριμένος Πλάτανος απεικονίζεται στα νομίσματα της Γόρτυνας μαζί με την Ευρώπη που κάθεται πάνω στα κλαριά του.

## Παραπομπές

## Πηγές
*  

Κατηγορία:Μύθοι της ελληνικής μυθολογίας
Πλάτανος της Κνωσού

Ο **Πλάτανος της Κνωσού** ήταν μυθικό ιερό δέντρο στην Κρήτη αφιερωμένο στον Δία και την Ήρα.
## Ο Μύθος
Ο Πλάτανος αυτός φύτρωνε στην Κνωσό, κοντά στον ποταμό Θήρη. Σύμφωνα με την μυθολογία, στο σημείο αυτό τελέσθηκε ο γάμος του Δία με την Ήρα. Στο σημείο αυτό οι κάτοικοι της Κρήτης πραγματοποιούσαν κάθε χρόνο γιορτή εις τιμή του Δία και της Ήρας.
## Παραπομπές

## Πηγές

Κατηγορία:Μύθοι της ελληνικής μυθολογίας
Διακομματική επιτροπή εκλογών

Η λεγόμενη **Διακομματική Επιτροπή Εκλογών** είναι ειδική επιτροπή που συγκροτείται για την εποπτεία των Βουλευτικών εκλογών σύμφωνα με την ισχύουσα ελληνική εκλογική νομοθεσία.

Η Διακομματική Επιτροπή Εκλογών (ΔΕΕ) συγκροτείται με απόφαση του Υπουργού Εσωτερικών Δημόσιας Διοίκησης και Αποκέντρωσης ο οποίος και υποχρεούται για την έκδοσή της κατά την προεκλογική περίοδο, και συγκεκριμένα εντός τριών ημερών, από την προκήρυξη των Βουλευτικών εκλογών, όπως ορίσθηκαν αυτές στο σχετικό Π.Δ. που έχει δημοσιευτεί στην Εφημερίδα της Κυβερνήσεως.

## Μέλη επιτροπής
Στην επιτροπή αυτή μετέχουν ο παραπάνω υπουργός ως πρόεδρος αυτής και μέλη της ορίζονται ένας εκπρόσωπος από κάθε κόμμα, ή συνασπισμό κομμάτων που εκπροσωπούνταν  στη Βουλή που διαλύθηκε. Μπορεί όμως να συμμετέχουν και εκπρόσωποι κομμάτων και συνασπισμών που να μην εκπροσωπούνταν στη Βουλή, πλην όμως έχουν καταρτίσει πλήρεις συνδυασμούς που καλύπτουν τουλάχιστον το 70% των εκλογικών περιφερειών της χώρας. Στη περίπτωση αυτή η απόφαση του υπουργού εκδίδεται εντός τριών ημερών από την ανακήρυξη των συνδυασμών.

*Σημειώνεται ότι αν ένα ή περισσότερα κόμματα ή συνδυασμοί δεν υποδείξουν τον εκπρόσωπό τους σε διάστημα δύο ημερών από σχετικό ερώτημα, τότε η ΔΕΕ συγκροτείται χωρίς τη συμμετοχή αυτών. Στη περίπτωση εκλογών που προβλέπονται με τη λήξη της βουλευτικής περιόδου, η παραπάνω επιτροπή συγκροτείται εντός του πρώτου διμήνου του αυτού έτους.

## Καθήκοντα
Κύρια καθήκοντα της ΔΕΕ είναι η, κατόπιν μελέτης, υποβολή προτάσεων για την ορθότερη εφαρμογή των διατάξεων της σχετικής εκλογικής νομοθεσίας όπως ισχύει κάθε φορά.

## Πηγές
*Π.Δ.351/2003 άρθρο 43, όπως περιελήφθη ταυτάριθμα στο Π.Δ. 96/2007 και στο Π.Δ. 26/2012, το οποίο κωδικοποιεί την εκλογική νομοθεσία για τις βουλευτικές εκλογές.

Κατηγορία:Εκλογές
Κατηγορία:Υπουργείο Εσωτερικών και Διοικητικής Ανασυγκρότησης
(55636) 2002 TX300

(55636) 2002 TX300 

 250px


(55636) 2002 ΤΧ300


Ανακάλυψη

Ανακαλύφθηκε από Palomar Mountain

Ανακαλύφθηκε στις 15 Οκτωβρίου 2002

Χαρακτηριστικά τροχιάς

Αφήλιο 48,941 AU

Περιήλιο 37,984 AU

Ημιάξονας τροχιάς 43,463 AU

Εκκεντρότητα 0,126

Περίοδος περιφοράς 104.657 ±8ημέρες  (286,54 ± 0,02χρόνια)

Μέση Ταχύτητα Τροχιάς 4,52&nbsp;km/s 

Κλίση 25,82° ως προς την Εκλειπτική 

Μήκος του ανερχόμενου σημείου 324,46° 

Όρισμα του περιηλίου 342,09° 

Φυσικά Χαρακτηριστικά

 Διαστάσεις  435-709 km 

Όγκος - km<sup>3</sup> 

Μάζα ~1,6-3,7 ×1020 kg

Μέση πυκνότητα 2,0 g/cm3?

Επιφανειακή Βαρύτητα στον Ισημερινό 0,15-0,20 m/s<sup>2</sup>

Ταχύτητα Διαφυγής 0,28-0,37&nbsp;km/s

Αστρονομική περίοδος περιστροφής 12,101h 

Λευκαύγεια 0,15-0,37

Φαινόμενο μέγεθος 19,58

Απόλυτη λαμπρότητα 3,12

Θερμοκρασία


ελάχ.μέσημεγ.
  ~41 K 





Το **(55636) 2002 TX<sub>300</sub>** είναι ένα κλασικό αντικείμενο της ζώνης του Kuiper με διάμετρο περίπου 300 χιλιόμετρα και θεωρείται ότι είναι θραύσμα από την σύγκρουση της Χαουμέιας με ένα άλλο αντικείμενο. Η τροχιά του μοιάζει με αυτήν της Χαουμέιας, του 1996 TO66, του 2003 OP32 και του 2005 RR43, καθώς όλα ανήκουν στην ίδια οικογένεια αστεροειδών.

## Τροχιά
left|thumb|300px|Η τροχιά του 2002ΤΧ300 (μπλε), της Χαουμέιας (πράσινο) και του Ποσειδώνα(γκρί).
Το 2002 TX300 έχει τροχιά παρόμοια με της Χαουμέια, δηλαδή έχει μεγάλη κλίση (26°), μέτρια εκκεντρότητα (0,12) και περιήλιο μακριά από τον Ποσειδώνα, περίπου στις 37 ΑΜ.

## Φυσικά Χαρακτηριστικά
Μια αρχική εκτίμηση με βάση τις μη θερμικές εκμπομπές στο υπέρυθρο το 2004 έθεσε ανώτερο όριο για τη διάμετρο του σώματος στα 709 χιλιόμετρα και κατώτερο για τη λευκαύγεια στο 0,19. Το 2009 έλαβε χώρα επιπρόσθηση με ένα αστέρι με φαινόμενο μέγεθος 13,1 στον αστερισμό της Ανδρομέδας. Η επιπρόσθηση έδειξε ότι είχε διάμετρο 286 χιλιόμετρα και υπολογιζόμενη λευκαύγεια 0,88. Τα παγωμένα σώματα αποκτούν σφαιρικό σχήμα εξαιτίας της βαρύτητάς τους όταν έχουν διάμετρο ανάμεσα σε 200 και 400 χιλιόμετρα.

Το 2002 ΤΧ300 έχει ουδέτερο χρώμα ενώ το φάσμα απορροφάτε κατά 60% η γραμμή του νερού, με το οποίο είναι καλυμμένο, ενώ οι οργανικές ουσίες σπανίζουν. Όλα αυτά ενισχύουν τη θεωρία ότι αποτελεί προϊόν σύγκρουσης.  Περιστρέφεται σε 8,12,16 ή 24 ώρες, με πιο πιθανό να είναι 12 ώρες.

## Παραπομπές


2002 TX300
2002 TX300
2002 TX300
Βραβείο Χρυσή Πατούσα

To **Χρυσή Πατούσα** (αγγλικά: *Golden Foot*) είναι διεθνές ποδοσφαιρικό βραβείο. Απονέμεται κάθε χρόνο από το 2003 σε παίκτες άνω των 29 ετών, οι οποίοι έχουν διακριθεί για τις επιτυχίες τους στο γήπεδο (τόσο ατομικά όσο και ομαδικά) αλλά και για την προσωπικότητά τους καθώς επίσης και την εκτίμηση που απολαμβάνουν από το κοινό και τους ειδικούς στο άθλημα. 

Ο νικητής επιλέγεται μεταξύ 10 υποψηφίων από κατάλογο που καταρτίζει επιτροπή αποτελούμενη από εκπροσώπους των ΜΜΕ αλλά και φιλάθλους από όλο τον κόσμο. Μόνο μία φορά μπορεί να βραβευτεί ένας ποδοσφαιριστής και αυτό οφείλεται στην ιδιαιτερότητα του βραβείου. Ειδικότερα, ο νικητής αφήνει τα αποτυπώματα από τα πόδια του στην "Προκυμαία των Πρωταθλητών", ένα είδος «Λεωφόρου της Δόξας» στο Μονακό.

## Νικητές

### Ανά χώρα

### Ανά σύλλογο

## Εξωτερικοί σύνδεσμοι

* Επίσημος Ιστότοπος
* Golden Foot

Κατηγορία:Διεθνή ποδοσφαιρικά βραβεία
Βουζύγοι

Οι **Βουζύγοι** (αρχ. «*Βουζύγαι*») αποτελούσαν ένα από τα παλαιότερα και επιφανέστερα γένη ευπατριδών της αρχαίας Αθήνας.

Ήταν κυρίως γένος ιερατικό που επιμελούταν τη φύλαξη του ιερού αγάλματος της Παλλαδίου Αθηνάς και του ιερού αρότρου όπου και κατ' επέκταση είχε την εποπτεία των τελετών των ιερών αρότων. Εκτός όμως από τα ιερά αυτά καθήκοντα είχε και την ιερατεία των ιερών του Διός του Παλλαδίου και του Διός του Τελείου.

Το γένος των Βουζυγών αναγνώριζε ως γενάρχη του τον Βουζύγη, μυθικό ήρωα της Αθήνας, εξ ου και η ονομασία του. Την καταγωγή του από αυτό το γένος καυχιόταν ότι είχε ο Ξάνθιππος (Αθηναίος πολιτικός) και εξ αυτού ο γιος του ο Περικλής. 

Το γένος αυτών των ευπατριδών δεν έπαψε ν' αναφέρεται μέχρι τα μέσα του 4ου αιώνα π.Χ..

## Πηγές
*«Μεγάλη Ελληνική Εγκυκλοπαίδεια Δρανδάκη» τομ. Ζ΄, σελ. 604.

Κατηγορία:Αρχαίοι Αθηναίοι
BBC News (τηλεοπτικό κανάλι)

Το **BBC News** (αναφέρεται και ως **BBC News Channel**) είναι ένα ελεύθερο ειδησεογραφικό κανάλι, το οποίο εκπέμπει από το BBC, την δημόσια ραδιοτηλεόραση του Ηνωμένου Βασιλείου. Το κανάλι εκπέμπει 24 ώρες το 24ωρο. Το κανάλι ξεκίνησε ως **BBC News 24** στις 9 Νοεμβρίου του 1997 στις 17:30. Όταν το κανάλι ξεκίνησε να εκπέμπει ήταν ο μόνος ανταγωνιστής του Sky News, το οποίο ξεκίνησε να εκπέμπει το 1989.

Στις 22 Φεβρουαρίου του 2006 το κανάλι πήρε το τίτλο *Το ειδησεογραφικό κανάλι της χρονιάς* στα βραβεία Television Journalism, για πρώτη φορά στην ιστορία του.

Το Μάρτιο του 2007, το κανάλι είχε το δικό του livestreaming στην ιστοσελίδα του BBC, αλλά μπορούν να το παρακολουθήσουν μόνο όσοι είναι στο Ηνωμένο Βασίλειο. Τον Απρίλιο του 2008 το κανάλι μετονομάστηκε σε **BBC News**, έχοντας και καινούργιο στούντιο. Το συνεργάσιμο κανάλι **BBC World** είχε, επίσης, μετονομαστεί σε *[[BBC World News]]*. Το κανάλι υπήρξε κανάλι της χρονιάς το 2006 και το 2009.

## Λογότυπα

## Παραπομπές


## Εξωτερικοί σύνδεσμοι
*Η ιστοσελίδα του BBC News

Κατηγορία:Βρετανικοί Τηλεοπτικοί σταθμοί
Κατηγορία:Ειδησεογραφικοί τηλεοπτικοί σταθμοί
Κατηγορία:BBC News
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1997
Άμβροσσος

Η **Άμβροσσος** (ή Άμβρυσσος) είναι αρχαία Φωκική πόλη, χτισμένη στην κοίλάδα που σχηματίζεται ανάμεσα στα όρη Παρνασσός, Κίρφη και Ελικώνας, στην θέση που βρίσκεται σήμερα το χωριό Δίστομο. Στις ανασκαφές που έχουν πραγματοποιηθεί την τελευταία δεκαετία έχουν αποκαλυφθεί τμήματα του τείχους της αρχαίας πόλης στην περιοχή του Διστόμου. Η Άμβροσσος αναφέρεται από τον περιηγητή Παυσανία στα βοιωτικά. Σύμφωνα με τον Παυσανία η πόλη περιβαλλόταν από διπλό τείχος. Από την πόλη διερχόταν η σχιστή οδός, που κατευθυνόταν στην ιερή πόλη των Δελφών. Η ΄Αμβροσσος ήταν μία από τις πόλεις που κατέστρεψε ο Περσικός στρατός του Ξέρξη στο πέρασμά του από την Φωκίδα.

## Παραπομπές


## Εξωτερικοί Σύνδεσμοι
*Δήμος Διστόμου, η Άμβροσσος

Α
Δήμητρα Χ. Χριστοδούλου

Η **Δήμητρα Χ. Χριστοδούλου** είναι Ελληνίδα ποιήτρια. Γεννήθηκε στην Αθήνα το 1953 και σπούδασε Νομικά και Φιλολογία. Εργάστηκε μέχρι τη συνταξιοδότησή της ως καθηγήτρια στη Δημόσια Μέση Εκπαίδευση. Εμφανίστηκε στα γράμματα το 1974 και έκτοτε έχει εκδώσει δεκαπέντε βιβλία ποίησης, ένα πεζογραφίας και ένα ανθολόγιο μεταφρασμένης αρχαίας ελληνικής λυρικής ποίησης. Γραμματολογικά έχει τοποθετηθεί στη λεγόμενη «Γενιά του ‘70». 

Το βιβλίο της *«Ελάχιστα πριν»* (Νεφέλη 2005), ήταν υποψήφιο για το Κρατικό Βραβείο Ποίησης του 2006, το βιβλίο της *«Λιμός»* (Νεφέλη 2007), απέσπασε το Κρατικό Βραβείο Ποίησης το 2008, το βιβλίο της *«Το ελάχιστο Ψωμί της Συνείδησης»* (Μελάνι 2014), απέσπασε το Βραβείο Ποίησης 2015 του ηλεκτρονικού λογοτεχνικού περιοδικού Ο ''Αναγνώστης'', το βιβλίο της *«Παράκτιος Οικισμός»* (Μελάνι 2017), απέσπασε το Βραβείο Ζαν Μορεάς του «Γραφείου Ποιήσεως» και το βιβλίο της *«Είκοσι τέσσερις Χτύποι και Σιωπή»* (Μελάνι 2019), ήταν υποψήφιο για το Βραβείο Ποίησης 2020 του ηλεκτρονικού λογοτεχνικού περιοδικού Ο *Αναγνώστης*. 

Η ποίησή της  θεωρείται συγκερασμός της υπαρξιακής αγωνίας και της πολιτικής– κοινωνικής παρατήρησης με συνεχή την αναζήτηση της πυκνότητας και της συντομίας στην έκφραση. Αυτή η τελευταία αναζήτηση εκφράστηκε με αυστηρότητα στα δύο τελευταία βιβλία της, όπου όλα τα ποιήματα ( 50+50 ) είναι γραμμένα σε ακριβώς 24 στίχους. Ο αριθμός αποκαλύπτει, κατά την ποιήτρια, την ποίηση ως τελετουργία χρόνου και ρυθμού, που δεν μπορεί να ξεπερνά το αποτύπωμα ενός εικοσιτετραώρου, χρονικού συμβόλου του κύκλου «γέννηση – ακμή – θάνατος». 

Ποιήματά της έχουν μεταφραστεί σε πολλές ευρωπαϊκές γλώσσες αλλά και στα τουρκικά και στα περσικά. 

Τελευταία κυκλοφόρησε επιτομή του έργου της στα γαλλικά ως «Dimitra Christodoulou, Vingt – quatre battements et silence, traduit du grec par Michel Volkovitch, ed. Le miel des anges, 2021».

Είναι μέλος της Εταιρείας Συγγραφέων.

## Έργα
### Ποίηση
* *Τα άλογα του Μυροβλήτου*, Αθηνά 1974
* *Ηγησώ*, Κείμενα 1979
* *Χώμα*, Κέδρος 1985
* *Η προσευχή του αναιδούς*, Καστανιώτης 1991
* *Το κυπαρίσσι των εργατικών*, Καστανιώτης 1995
* *Φορτίο*, Καστανιώτης 1997
* *Προς τα κάτω,* Νεφέλη 1999
* *Ελάχιστα πριν,* Νεφέλη 2005
* *Λιμός,* Νεφέλη 2007
* *Πώς Αυτοκτονούν οι Ασσύριοι,* Πατάκης 2010
* *Το ελάχιστο Ψωμί της Συνείδησης,* Μελάνι 2014
**Παράκτιος Οικισμός,* Μελάνι 2017
**Είκοσι τέσσερις Χτύποι και Σιωπή,* Μελάνι 2019

### Πεζά
* *Ακτή στο φως του χειμώνα, Καστανιώτης* 1994

### Μεταφράσεις
* *Πιο Μουσική απ' τη Μουσική* Μικρό Λυρικό Ανθολόγιο'' (Αρχαίοι Έλληνες Λυρικοί Ποιητές), Νεφέλη, 2010

## Παραπομπές


## Εξωτερικοί σύνδεσμοι
* Βιογραφικό και βιβλιογραφία από το ΕΚΕΒΙ 

Κατηγορία:Νεοέλληνες ποιητές
Κατηγορία:Ελληνίδες ποιήτριες
Εζέν Μανγκαλαζά

Ο **Εζέν Μανγκαλαζά** (Eugène Régis Mangalaza) είναι πολιτικός από τη Μαδαγασκάρη, που ήταν για βραχύβια θητεία πρωθυπουργός από τον Οκτώβριο ως τις 20 Δεκεμβρίου 2009, με βάση συμφωνία για να τερματιστεί η πολιτική κρίση στο νησί.

## Πολιτική καριέρα
Γεννήθηκε στην Αμποντιβοάνιο στα βορειοανατολικά του νησιού, στις 13 Ιουλίου 1950) Δίδαξε ως καθηγητής στο πανεπιστήμιο της Τολιάρα τη δεκαετία του 1980 και από το 1987 ως το 1989 ήταν διευθυντής προσωπικού και ανθρώπινων πόρων στο αυτόνομο λιμάνι της Τοαμασίνα. Εξελέγη βουλευτής στις εκλογές του 1989 με το κόμμα AREMA στην εκλογική περιφέρεια Μανανάρα-Νορτ. Υπηρέτησε στο βουλευτικό αξίωμα ως το 1991, οπότε και διαλύθηκε η εθνοσυνέλευση. Από το 1989 ως το 2002 ήταν πρύτανης στο πανεπιστήμιο της Τοαμασίνα  και δίδαξε εκεί φιλοσοφία και ανθρωπολογία.

### Πρωθυπουργός
Κατά την πολιτική κρίση που ξέσπασε το 2009 , οι 4 κύριες πολιτικές ομάδες κατέληξαν σε συμφωνία στις 6 Οκτωβρίου του 2009. Με βαση τη συμφωνία, Μεταβατικός Πρόεδρος θα παρέμενε ο Αντρί Ραζοελινά ενώ ο Μανγκαλαζά διοριζόταν πρωθυπουργός, σε αντικατάσταση του Μονζά Ροϊντεφό. Ο Μανγκαλαζά ήταν πρόσωπο κοινής αποδοχής και είχε προταθεί από τους υποστηρικτές του πρώην προέδρου Ντιντιέ Ρατσιράκα. Την περίοδο εκείνη ο Μανγκαλαζά θεωρούνταν πρόσωπο με αβέβαια πολιτική ταυτότητα και η επιλογή του για την πρωθυπουργία θεωρήθηκε έκπληξη.

Στις 9 Οκτωβρίου ο Ραζοελινά κατέστησε σαφές ότι θα διόριζε πρωθυπουργό τον Μανγκαλαζά. Ωστόσο, ο Ροϊντεφό αρνήθηκε να παραιτηθεί και στις 10 Οκτωβρίου δήλωσε ότι ηγείτο μιας νόμιμης κυβέρνησης και η αποστολή του συνεχιζόταν. Ο ίδιος τόνισε ότι δεν είχε υπογραφεί η συμφωνία από τους επικεφαλής των πολιτικών παρατάξεων και ότι δεν μπορούσε να ανατραπεί με τη διαμεσολάβηση των ξένων δυνάμεων. Προερχόμενος από το Παρίσι, ο Μανγκαλαζά έφτασε στη Μαδαγασκάρη στις 10 Οκτωβρίου και ο Ραζοελινά, αψηφώντας τις αντιρρήσεις του Ροϊντεφό, τον διόρισε στην πρωθυπουργία αργότερα την ίδια ημέρα. Ο Ροϊντεφό προσέφυγε στο Συμβούλιο του Κράτους στις 12 Οκτωβρίου 2009, απαιτώντας την ακύρωση του διατάγματος με το οποίο διορίστηκε ο Μανγκαλαζά, ισχυριζόμενος ότι η διαδικασία παρουσίαζε σφάλματα και ότι οι ηγέτες των παρατάξεων χρειαζόταν να υπογράψουν τη συμφωνία με σκοπό την κύρωσή της. Στις 15 Οκτωβρίου η ισχύς του διατάγματος ανεστάλη από το Συμβούλιο ωστόσο λίγες ημέρες αργότερα το τελευταίο αρνήθηκε να ακυρώσει το διορισμό στην τελεσίδική του απόφαση που εκδόθηκε στις 22 Οκτωβρίου 2009.

Τελικά ο Ροϊντεφό συμφώνησε να αναλάβει την πρωθυπουργία ο Μανγκαλαζά και ο τελευταίος ορκίστηκε επίσημα στις 13 Νοεμβρίου του 2009, όμως απολύθηκε από τον Ραζοελινά στις 18 Δεκεμβρίου.

## Παραπομπές


Κατηγορία:Πρωθυπουργοί της Μαδαγασκάρης
Φραντσέσκο Μουσόνι

Ο **Φραντσέσκο Μουσόνι** (ιταλικά: *Francesco Mussoni*) είναι πολιτικός του Αγίου Μαρίνου, ένας από τους δύο Κυβερνώντες Διοικητές μαζί με το Στέφανο Παλμιέρι από την 1η Οκτωβρίου 2021 έως τις 31 Μαρτίου 2022. Έγινε ξανά Κυβερνών Διοικητής την 1η Οκτωβρίου του 2009 για θητεία ενός εξαμήνου. Συνδιοικητής του ήταν ο Στέφανο Παλμιέρι. Η θητεία τους έληξε την 1η Απριλίου του 2010. Είναι μέλος του Χριστιανοδημοκρατικού Κόμματος του Αγίου Μαρίνου.

## Βιογραφία
Γεννήθηκε στις 15 Μαΐου του 1971. Σπούδασε Νομικά στο πανεπιστήμιο της Μπολόνια. Εργάζεται ως δικηγόρος (avvocato e notaio). Το 2001 εξελέγη για πρώτη φορά μέλος στο Μέγα και Γενικό Συμβούλιο και παρέμεινε εκεί ως το 2006. Εξελέγη ξανά το Νοέμβριο του 2008.

## Παραπομπές


Μουσονι
Στέφανο Παλμιέρι

Ο **Στέφανο Παλμιέρι** (ιταλικά: *Stefano Palmieri*, 1964 -) είναι πολιτικός του Αγίου Μαρίνου, Κυβερνών Διοικητής μαζί με το Ματέο Τσιάτσι από την 1η Απριλίου του 2018 για θητεία ενός εξαμήνου, έως και τις 30 Σεπτεμβρίου 2018.. Υπηρέτησε ξανά ως Κυβερνών Διοικητής και για το εξάμηνο από 1η Οκτωβρίου 2009 ως τις 31 Μαρτίου 2010. Συνδιοικητής του ήταν για την περίοδο 2009-10 ο Φραντσέσκο Μουσόνι. Είναι μέλος του Λαϊκού Συνασπισμού (Alleanza Popolare).

## Προφίλ
Γεννήθηκε στις 18 Σεπτεμβρίου του 1964 και είναι παντρεμένος με δύο γιους. Εργάζεται ως λογιστής. Είναι μέλος στο Μέγα και Γενικό Συμβούλιο από το 2006. Υπήρξε ένας από τους ιδρυτές του κινήματος "Movimento Biancoazzurro" το οποίο συγχωνεύτηκε στο συνασπισμό Alleanza Popolare το 2005.

## Παραπομπές


Παλμιερι
Φούστα (πλοίο)

[thumb|Πορτογαλική φούστα από βιβλίο του [Jan Huygen van Linschoten.]]

Η **Φούστα** (*fusta* ή *fuste*) ήταν στενό, ελαφρύ, επίπεδο, καθώς και ευκίνητο πλοίο κινούμενο τόσο με κουπιά όσο και με πανί (λατίνι). Οι ερέτες που το κινούσαν ήταν 12 μέχρι 18 σε κάθε της πλευρά. Τον οπλισμό της αποτελούσαν δύο ή και τρία κανόνια. Οι Φούστες μπορούσαν να μεταφέρουν έως 300 τόνους και προορίζονταν τόσο τις για πολεμικές επιχειρήσεις όσο και για το εμπόριο.

Η Φούστα χρησιμοποιήθηκε από τους πειρατές του Salé και γενικότερα της περιοχής του σημερινού Μαρόκου. Η ταχύτητα και ο ρηχός της πυθμένας την έκαναν ιδανική για πειρατικές επιθέσεις. Φούστες χρησιμοποίησαν οι αδελφοί Μπαρμπαρόσα για να καταλάβουν τη Βόρεια Αφρική και να βοηθήσουν τους διαφεύγοντες από την Ισπανία Μαυριτανούς (Mudéjars ή Moriscos )μετά την πτώση της Γρανάδας. Χρησιμοποιήθηκαν επίσης φούστες κατά τη Ναυμαχία της Ναυπάκτου.

Χηρισμοποιήθηκε επίσης στις επιχειρήσεις των Πορτογάλων στην Ανατολή. Φούστες ναυπηγήθηκαν στο Λιμάνι Γκόα της Ινδίας. 
Το 1535 ο Diego Botelho Perrira έφθασε με Φούστα στη Λισσαβώνα, έχοντας αποπλεύσει από το Cochín. Το 1545 ο Manel de Vasconsellos απέπλευσε για να κατασκοπεύσει τις Τουρκικές ναυτικές δυνάμεις που ετοίμαζαν επίθεση κατά των Πορτογαλικών δυνάμεων της Ινδιας. Παρότι οι Τουρκικές δυνάμεις τον καταδίωξαν κατάφερε να ξεφύγει και να προειδοποιήσει για την επικείμενη επίθεση κατά του οχυρού του Diu. 

## Βιβλιογραφία
* Mathew, K.M, *History of the Portuguese navigation in India, 1497-1600*, Bombay, Univ., Diss., 1978

Κατηγορία:Τύποι πλοίων
Πετροκάραβο

Με την ονομασία **πετροκάραβο** φέρονται διάφορες νησίδες και βραχονησίδες τόσο στο Αιγαίο πέλαγος, όσο και στο Ιόνιο πέλαγος. Η δημώδης ναυτική ονομασία τους που καθιερώθηκε και επίσημα οφείλεται στο γεγονός ότι από μακριά, στον ορίζοντα, εκ του τριγωνικού σχήματος που παρουσιάζουν, μοιάζουν με μικρά ιστιοφόρα πλοία.

Κυριότερες νησίδες και βραχονησίδες με το όνομα αυτό είναι:

*Πετροκάραβο (Μυρτώου)
*Πετροκάραβο (Φούρνων)
*Πετροκάραβο (Λακωνίας)
*Πετροκάραβο (Οθονών)
*Πετροκάραβο Πάτμου
*Πετροκάραβο (Σάμου)
*Πετροκάραβο (Σαρωνικού) (πεδίο βολής ναυτικού)
Σινοϊαπωνικός Πόλεμος

Με την ονομασία **Σινοϊαπωνικός πόλεμος** ή **Σινο-ιαπωνικός πόλεμος** αναφέρονται οι παρακάτω:

* Πρώτος Σινοϊαπωνικός Πόλεμος (1894-1895) μεταξύ της Αυτοκρατορικής Ιαπωνίας και της Αυτοκρατορικής Κίνας για την κυριαρχία της Κορέας.
* Δεύτερος Σινοϊαπωνικός Πόλεμος (1937-1945) μεταξύ επίσης Κίνας και Ιαπωνίας στην ανατολική Ματζουρία. Επίσης ενεπλάκησαν η Ρωσία και οι  Η.Π.Α.. Θεωρείται και μέρος του Β΄ Παγκοσμίου Πολέμου.
Πηγάδα

Η **Πηγάδα** είναι μία από τις παλαιότερες συνοικίες του Πειραιά. Ευρίσκεται επί μικρού λόφου σχεδόν στο κέντρο της Πειραϊκής χερσονήσου προς την Καλλίπολη. Το όνομά της οφείλεται από ένα μεγάλο φρέαρ που ανοίχτηκε εκεί κατά τις πρώτες εγκαταστάσεις δεξαμενών ποσίμου ύδατος, που για αρκετό χρόνο παρέμενε ανοικτό δίνοντας την εικόνα ενός τεράστιου πηγαδιού. 

Όταν άρχισε να κατοικείται ο Πειραιάς η τοποθεσία της συνοικίας αυτής παρέμενε σχεδόν πάντα έρημη, αποτελούσε βοσκότοπο, και μόνο τρεις μύλοι υπήρχαν με κάποια ελάχιστα δένδρα στη κορυφή του. Σιγά - σιγά άρχισε να οικοδομείται και αυτός ο χώρος και να διαμορφώνεται σε συνοικία παρά τις οδούς δεξαμενής και Χατζηκυριάκου προς την περιοχή του Αγίου Βασιλείου. 

Σήμερα στον άλλοτε χώρο της δεξαμενής έχει διαμορφωθεί ωραία δενδρόφυτη πλατεία με κεντρική οδική διασταύρωση προς Μαρίνα Ζέας, Άγιο Βασίλειο, Χατζηκυριάκειο, και βεβαίως προς το κέντρο του Πειραιά και τον λιμένα του.

## Πηγές

* "Μεγάλη Ελληνική Εγκυκλοπαίδεια Δρανδάκη" τομ.Κ΄, σελ.152.

Πηγαδα
Ιωάννης Γιάγκος

Ο **Ιωάννης Γιάγκος** (γενν. στα Τρίκαλα το 1951) είναι Έλληνας ανώτατος αξιωματικός της Πολεμικής Αεροπορίας εν αποστρατεία. Ήταν ανώτατος αξιωματικός της Ελληνικής Πολεμικής Αεροπορίας, διετέλεσε Αρχηγός του Γενικού Επιτελείου Εθνικής Άμυνας της Ελλάδας από τον Αύγουστο του 2009 ως τον Νοέμβριο του 2011.

## Βιογραφικά στοιχεία
Γεννήθηκε τον Δεκέμβριο του 1951 στα Τρίκαλα. Εισήλθε στη Σχολή Ικάρων το 1970 και ορκίστηκε ανθυποσμηναγός ιπτάμενος το 1974. Κατά τη διάρκεια της σταδιοδρομίας του, υπηρέτησε σε διάφορες επιχειρησιακές μονάδες της Πολεμικής Αεροπορίας. Έχει συμπληρώσει πάνω από 4.200 ώρες πτήσεων, κυρίως σε αεροσκάφη τύπου F-4 Phantom και F-16. Επίσης υπηρέτησε ως επιτελής στo SHAPE και ως διοικητής στο νατοϊκό στρατηγείο CAOC-7, στην Λάρισα.

Ως Αντιπτέραρχος, διετέλεσε αρχηγός του Γενικού Επιτελείου Αεροπορίας από τις 26 Ιανουαρίου 2007 έως τις 6 Αυγούστου 2009. Στις 6 Αυγούστου 2009, προήχθη σε Πτέραρχο και ανέλαβε Αρχηγός ΓΕΕΘΑ, θέση που κατείχε μέχρι τις 3 Νοεμβρίου 2011, οπότε και αποστρατεύτηκε.

Στις 28 Αυγούστου 2015 κατά τον διορισμό της Υπηρεσιακής Κυβέρνησης Βασιλικής Θάνου Χριστοφίλου από τον Πρόεδρο της Ελληνικής Δημοκρατίας Προκόπη Παυλόπουλο, ανέλαβε Υπουργός Εθνικής Άμυνας  μέχρι τις 23 Σεπτεμβρίου 2015.  

## Διακρίσεις
Έχει τιμηθεί με τα εξής Παράσημα, Μετάλλια και Διαμνηνμονεύσεις:

* Μεγαλόσταυρος του Τάγματος του Φοίνικα
* Ανώτερος Ταξιάρχης του Τάγματος της Τιμής
* Στρατιωτικής Αξίας A΄ Τάξεως 
* Διαμνημόνευση Αρχηγίας Γ.Ε.ΕΘ.Α
* Διαμνημόνευση Αρχηγίας Γ.Ε.Α
* Αστέρα Αξίας και Τιμής
* Διαμνημόνευση Αξίας και Τιμής
* Διαμνημόνευση Ηγεσίας Σχηματισμού - Μεγάλης Μονάδας Α’ Τάξεως
* Διαμνημόνευση Ευδοκίμου Διοικήσεως Α’ Τάξεως
* Διαμνημόνευση Αξιωματικού Επιτελούς Α΄ Τάξης
* Ταξιάρχη του Γαλλικού Τάγματος της Τιμής

## Παραπομπές


## Πηγές
* Βιογραφικό, Ελληνική Πολεμική Αεροπορία, Ανακτήθηκε 28 Ιουνίου 2013.
*  Βασίλης Αλεξίου, Αποστρατεύτηκε ο Τρικαλινός Αρχηγός ΓΕΕΘΑ, Ιωάννης Γιάγκος, 2 Νοεμβρίου 2011, Ανακτήθηκε 28 Ιουνίου 2013.

Κατηγορία:Έλληνες αξιωματικοί της Πολεμικής Αεροπορίας
Κατηγορία:Ιππότες της Λεγεώνας της Τιμής
Κατηγορία:Έλληνες υπουργοί Εθνικής Άμυνας
Κατηγορία:Μεγαλόσταυρος του Τάγματος του Φοίνικα
Κατηγορία:Ανώτερος Ταξιάρχης του Τάγματος της Τιμής
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Αρχηγοί Γενικού Επιτελείου Αεροπορίας (Ελλάδα)
Πήτερ Όλερτον

Ο **Πήτερ Όλερτον** (αγγλ:Peter Ollerton) είναι παλαίμαχος διεθνής ποδοσφαιριστής, μέλος της εθνικής Αυστραλίας που συμμετείχε στο Μουντιάλ του 1974 και νυν προπονητής της *Green Gully Soccer Club*.

## Βιογραφικό

Ο **Όλερτον** γεννήθηκε στις 20 Μαΐου του 1951 στην Αγγλία και έπαιζε στον χώρο της επίθεσης.Αφού αγωνίστηκε στις ομάδες νέων της Πρέστον Νορθ Εντ και της Μπλάκπουλ καθώς και στην Φλίτγουντ Τάουν,μετανάστευσε το 1971 στην Αυστραλία για να αγωνιστεί για την Ringwood Wilhelmina στο Πολιτειακό Πρωτάθλημα της Βικτώρια. Μετέπειτα αγωνίστηκε σε πολλές ομάδες με κυριότερες τις APIA Leichhardt (1974-75), Σάουθ Μέλμπουρν (1976-77), όπου πέτυχε 16 γκολ σε 42 αναμετρήσεις, και Μαρκόνι Στάλιονς (1978) ενώ έκλεισε την καριέρα του το 1980 στην Preston Lions FC της Μελβούρνης.

Με την φανέλα της Εθνικής Αυστραλίας αγωνίστηκε 31 φορές απο το 1974 ως το 1977, πετυχαίνοντας συνολικά 15 τέρματα.Σ το Μουντιάλ του 1974 αγωνίστηκε στους αγώνες κόντρα στην Δυτική Γερμανία και στην Χιλή. Μετά την απόσυρσή του από την ενεργό δράση ασχολήθηκε από το 1983 με την προπονητική με μεγάλη επιτυχία.

## Παραπομπές


## Πηγές

*greengully.com 
*theage.com.au
*Προφίλ στο fifa.com 

Κατηγορία:Αυστραλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Ποδοσφαιριστές Πρέστον Λάιονς
Κατηγορία:Ποδοσφαιριστές Φουτσκρέι ΓΓΣΤ
Κατηγορία:Αυστραλοί προπονητές ποδοσφαίρου
Γλαρονήσι Κυκλάδων

Το **Γλαρονήσι** ή **Γλάρος,** επίσημα **Γλαρονήσιο,** είναι νησίδα των Κυκλάδων, στη συστάδα των Κουφονησίων και ανήκει στις Μικρές Κυκλάδες. 

Βρίσκεται περίπου 0,6 ναυτικά μίλια νότια από το Κουφονήσι, περίπου 500 μέτρα ανατολικά από το Κάτω Κουφονήσι και βορειοδυτικά από την Κέρο. 

Το νησί σήμερα είναι ακατοίκητο και υπάγεται στη δημοτική κοινότητα Κουφονησίων του δήμου Νάξου & Μικρών Κυκλάδων. Μπορεί κανείς να το επισκεφθεί μόνο με βάρκα από τα Κουφονήσια, έπειτα από συμφωνία με κάποιον κάτοχο βάρκας ή καϊκιού. 

Το Γλαρονήσι έχει ενταχθεί στο πρόγραμμα Natura 2000.
μικρογραφία


## Παραπομπές


Κατηγορία:Βραχονησίδες των Κουφονησίων
Λύτρας

Το λήμμα **Λύτρας** μπορεί να αναφέρεται σε κάποιο από τα παρακάτω πρόσωπα: 

*Νικηφόρος Λύτρας (1832 - 1904), διακεκριμένος Έλληνας ζωγράφος.
*Νικόλαος Λύτρας (1883 - 1927), διακεκριμένος Έλληνας ζωγράφος.
*Σωτήρης Λύτρας, Έλληνας νομικός και πολιτικός.
Χυμοτόπιο

Το **χυμοτόπιο** είναι  οργανίδιο στο εσωτερικό ενός κυττάρου (ενδοκυτταρικό), το οποίο περιβάλλεται από κυτταροπλασματική μεμβράνη, η οποία στη συγκεκριμένη περίπτωση καλείται τονοπλάστης. Το χυμοτόπιο  περιέχει υδατικό διάλυμα διαφόρων ουσιών, όπως άλατα, γλυκόζη κ.ά, το οποίο αποτελεί τον κυτταρικό χυμό.

Το χυμοτόπιο εμφανίζεται πλήρες στην παρατήρηση *in vivo* (δηλ. με το κύτταρο εν ζωή), αλλά κενό όταν η παρατήρηση με χρώση και στερέωση (*in vitro*) έχει επιφέρει θάνατο του κυττάρου. Επειδή η στερέωση της χρώσης γίνεται συνήθως με θέρμανση, το νερό που περιέχει το χυμοτόπιο εξατμίζεται και το οργανίδιο εμφανίζεται κενό, οπότε αναφέρεται και ως κενοτόπιο. 

Χυμοτόπια διαθέτουν σχεδόν όλα τα κύτταρα. Τα φυτικά, ωστόσο, διαθέτουν ένα ιδιαίτερα μεγάλου μεγέθους (και συνήθως μερικά πολύ μικρότερα), το οποίο και καταλαμβάνει το κέντρο του κυττάρου, γι' αυτό και αναφέρεται ως *κεντρικό χυμοτόπιο*.

Κατηγορία:Κυτταρικά οργανίδια
Πάνδροσο Σάμου

Το **Πάνδροσο** είναι ορεινό χωριό της Σάμου, χτισμένο σε υψόμετρο 630 μέτρων στις πλαγιές του όρους Καρβούνης. Αποτελεί το ορεινότερο χωριό της Σάμου. Το Πάνδροσο βρίσκεται στο κέντρο σχεδόν του νησιού. Συνδέεται οδικώς με το χωριό Πύργος. Ο πληθυσμός του σύμφωνα με την απογραφή του 2011 είναι 110 κάτοικοι. Διοικητικά ανήκει στον δήμο Ανατολικής Σάμου.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Όθος Καρπάθου

To **Όθος** είναι ορεινό χωριό της Καρπάθου στα Δωδεκάνησα.

## Γεωγραφία - Αξιοθέατα
Το Όθος βρίσκεται στο κέντρο του νησιού, σε απόσταση 11 χλμ. ΒΔ. από την Κάρπαθο (ή Πηγάδια). Είναι κτισμένο στις νότιες πλαγιές του όρους Μέλουρα, που είναι στο νότιο μέρος της Λάστου, σε υψόμετρο 514 μέτρα. Αποτελεί το ορεινότερο χωριό του νησιού και ένα από τα ορεινότερα του νομού Δωδεκανήσου, τα σπίτια του είναι χτισμένα με την παραδοσιακή αρχιτεκτονική και έχουν θέα τα ανατολικά παράλια της Καρπάθου και το Αιγαίο. Στα βόρεια, η περιοχή από τις δυτικές (Κάτω Λευκός) μέχρι τις ανατολικές ακτές (Κυρά Παναγιά) του νησιού  περιλαμβάνεται στον χαρακτηρισμένο βιότοπο Natura2000 με κωδικό GR4210002 "Κεντρική Κάρπαθος:Καλή Λίμνη - Λάστος - Κυρά Παναγιά και παράκτια ζώνη".

Αξιοθέατα του χωριού είναι η εκκλησία της Κοίμησης της Θεοτόκου, που έχει χαρακτηριστεί ιστορικό διατηρητέο μνημείο και το Λαογραφικό Μουσείο που παρουσιάζει μια πιστή αναπαράσταση του εσωτερικού ενός καρπάθικου σπιτιού και είδη της καθημερινής αγροτικής ζωής. Ενδιαφέρον έχει το αποκριάτικο έθιμο: "Λαϊκό Δικαστήριο Ανήθικων Πράξεων" της Καθαράς Δευτέρας. Οι "τζαφτιέδες" (χωροφύλακες) οδηγούν στο "Μέγαρο" (δικαστήριο), μεταμφιεσμένους σε γυναίκες κατοίκους που κάνουν απρεπή σχόλια και χειρονομίες για να αποδοθεί δικαιοσύνη από τους "σεβάσμιους" της πόλης.

## Διοικητικά
Ως ξεχωριστός οικισμός αναφέρεται επίσημα, μετά την ενσωμάτωση των Δωδεκανήσων, το 1948 στο ΦΕΚ 248Α - 28/09/1948 να ορίζεται έδρα της ομώνυμης νεοσυσταθείσας κοινότητας. Σύμφωνα με το σχέδιο Καλλικράτης, μαζί με τους Κάλλενες και τις Στες αποτελούν την τοπική κοινότητα Όθους που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011, ως κοινότητα έχει συνολικά μόνιμο πληθυσμό 281 κατοίκους, ενώ ως οικισμός 265.

Στα χρόνια της ιταλοκρατίας και μέχρι το έτος 1998 το Όθος διατήρησε την αυτοδιοικητική του αυτοτέλεια. Το 1998 υπήχθη, ως Τοπικό Διαμέρισμα, στον Καποδιστριακό Δήμο Καρπάθου που περιλάμβανε τα χωριά της Κάτω Καρπάθου και το έτος 2010 υπήχθη, ως Τοπική Κοινότητα, στον Καλλικράτειο Δήμο Καρπάθου που αγκάλιασε το σύνολο της έκτασης του νησιού. Με την εφαρμογή του Πρόγραμματος "Κλεισθένης" το Όθος αποτέλεσε Κοινότητα του Δήμου Καρπάθου.

## Κοινοτάρχες και Πρόεδροι της Κοινότητας Όθους Καρπάθου

## Παραπομπές


## Εξωτερικοί σύνδεσμοι
* Το αποκριάτικο έθιμο: "Λαϊκό Δικαστήριο Ανήθικων Πράξεων" από τον ιστότοπο https://www.lifo.gr/
* ΣΚΑΪ Εκπομπή Γυρίσματα, Όθος Καρπάθου

Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Βουρκωτή Άνδρου

Η **Βουρκωτή** είναι ορεινός οικισμός στην Άνδρο και το Νότιο Αιγαίο.

## Γενικά στοιχεία
Η Βουρκωτή είναι κτισμένη στις ανατολικές πλαγιές του βουνού Πέταλο, σε υψόμετρο 620 μέτρων. Αποτελεί το ορεινότερο χωριό της Άνδρου και το δεύτερο αμέσως μετά την Κωμιακή Νάξου σε όλες τις  Κυκλάδες. Κάτω από το χωριό και βορειοανατολικά ρέει ο ποταμός Άχλας, που καταλήγει μετά από  απόσταση 8 χλμ. στον ομώνυμο όρμο.

Περιβάλλεται από πλούσια βλάστηση και ρέματα και το κλίμα της κρίνεται υγιεινό. Η Βουρκωτή είναι φημισμένη για την παραγωγή πατάτας, λαδιού και κτηνοτροφικών προϊόντων. Διαθέτει ένα ωραιότατο σχολικό κτίριο που κατασκευάστηκε το 1919 με δαπάνη του Λεωνίδα Εμπειρίκου, για τη συντήρηση του οποίου υφίσταται και δωρεά του Νικολάου Ρούσσου.  Συνδέεται με την πρωτεύουσα της νήσου την Χώρα  με πολύ παλαιά κλιμακωτή οδό απόστασης 2,5 ώρες πεζή.

Κάποιοι υποστηρίζουν πως είναι ένα από τα χωριά της Άνδρου που χτίστηκε από Αρβανίτες έποικους. Μέχρι πρόσφατα στην Βουρκωτή επιβίωνε η αρβανίτικη γλώσσα, την οποία μιλούσαν οι ηλικιωμένοι κάτοικοί της. Ο πληθυσμός της Βουρκωτής το 1928 αριθμούσε 328 κατοίκους, ενώ σύμφωνα με την απογραφή του 2021 είναι 87 κάτοικοι. Διοικητικά ανήκει στον δήμο Άνδρου.

Πολύ κοντά στη Βουρκωτή, ανατολικά του χωριού, βρίσκεται το παρεκκλήσιο του "Αγίου Ιωάννου του Σχίνου" απ΄ όπου και εκτείνεται πλούσια μεταλλοφόρος περιοχή που αρχίζει από τη θέση "*Πλατανιστός*" και καταλήγει μέχρι τον όρμο της "Βόρης". Τα μεταλλεύματα της περιοχής αυτής είναι πλούσια σε μαγγάνιο τα οποία τα εκμεταλλευόταν άλλοτε αγγλική εταιρεία.

## Εξωτερικοί σύνδεσμοι
*Περιήγηση στην Άνδρο

## Παραπομπές


Κατηγορία:Χωριά της περιφερειακής ενότητας Άνδρου
Εγκλουβή Λευκάδας

Η **Εγκλουβή** είναι ορεινό χωριό της Λευκάδας στην Περιφερειακή Ενότητα Λευκάδας.

## Γενικά στοιχεία
Η Εγκλουβή βρίσκεται στο κεντρικό ενδοχώριο τμήμα του νησιού και είναι κτισμένη σε υψόμετρο 730 μέτρων στους βόρειους πρόποδες του όρους Ελάτη ενώ αποτελεί το ορεινότερο χωριό του νησιού αλλά και ολόκληρης της περιφέρειας του Ιονίου. Διοικητικά ανήκει στην Δημοτική Ενότητα Καρυάς του «καλλικρατικού» Δήμου Λευκάδας. Ο πληθυσμός της σύμφωνα με την Απογραφή του 2011 είναι 106 κάτοικοι ενώ με αυτή του 2001 ήταν 174.

Η Εγκλουβή φημίζεται για την παραγωγή φακής καθώς η συγκεκριμένη καλλιέργεια ευνοείται από το έδαφος της περιοχής. Θεωρείται από τα παλαιότερα χωριά του νησιού.

Η κεντρική εκκλησία του χωριού είναι αφιερωμένη στον Άγιο Γεώργιο.

## Εξωτερικοί σύνδεσμοι
*Τα Νέα, Από την Καρυά στην Εγκλουβή.
*Εκπομπή Μένουμε Ελλάδα, η Εγκλουβή Λευκάδας.
*MyLefkada.gr, Εγκλουβή: Το πιο ορεινό χωριό της Λευκάδας, στο κέντρο του νησιού.

## Παραπομπές


Κατηγορία:Χωριά της περιφερειακής ενότητας Λευκάδας
Αροήρ

Με το όνομα **Αροήρ** αναφέρονται στη Παλαιά Διαθήκη τρεις πόλεις της Παλαιστίνης, οι:

*Αροήρ η μεθόριος
*Αροήρ (του Ναυή), που βρισκόταν ανατολικά της αμμωνιτικής πόλεως Ραββάθ (βιβλία Ι. Ναυή και Κριτές).
*Αροήρ των Ο΄: κατ΄ απόδοση των Ο΄ της εβραϊκής ονομασίας της πόλης Αρ των Μωαβιτών που βρισκόταν νότια των Αργών.

Κατηγορία:Παλαιστίνη
Κατηγορία:Γεωγραφία της Βίβλου
Δασιά Σκοπέλου

Η **Δασιά** ή **Δάξια** ή **Ντέσα**, είναι μια μικρή και κατάφυτη νησίδα στη Σκόπελο,**** στα δυτικά της και απέναντι από την παραλία της Μηλιάς με έκταση 0,330 τ.χλμ. Είναι ακανόνιστου σχήματος και από το 1961 μέχρι το 1971 απογραφόταν στο Δήμο Σκοπέλου χωρίς να έχει κατοίκους. Σήμερα εξακολουθεί να είναι ακατοίκητη. Πολύ κοντά και δυτικά στη Δασιά βρίσκεται μια άλλη βραχονησίδα, το Στρογγυλό. 

## Παραπομπές


Κατηγορία:Ελληνικές βραχονησίδες
Κατηγορία:Νησιά των Σποράδων
Κατηγορία:Σκόπελος
Καραβάς Λακωνίας

Με το όνομα **Καραβάς** συναντώνται τέσσερα χωριά του νομού Λακωνίας:

*Καραβάς Λογγάστρας Λακωνίας: χωριό του Δήμου Σπάρτης στην κοινότητα Λογγάστρας
*Καραβάς Σουστιάνων Λακωνίας: χωριό του Δήμου Σπάρτης στην κοινότητα Σουστιάνων 
*Καραβάς Τρύπης Λακωνίας: χωριό του Δήμου Σπάρτης στην κοινότητα Τρύπης 
*Καραβάς Οιτύλου Λακωνίας: χωριό του Δήμου Ανατολικής Μάνης
Βράχος

Ο όρος **Βράχος** μπορεί να αναφέρεται σε κάποιο από τα παρακάτω.

* Πέτρωμα

## Οικισμοί

* Βράχος Εύβοιας
* Βράχος Καστοριάς
* Βράχος Μεσσηνίας
* Βράχος Πρέβεζας

## Γεωγραφικά στοιχεία

* Βράχος του Γιβραλτάρ
* Βράχος του Μονακό

## Άλλα

* ''Ο βράχος'' (ταινία)
Νάξος (αποσαφήνιση)

Το όνομα **Νάξος** μπορεί να αναφέρεται 
* στο νησί του Αιγαίου Νάξος
* Νάξος (ή Χώρα της Νάξου) είναι η πρωτεύουσα και το λιμάνι της νήσου Νάξος
* Δήμος Νάξου & Μικρών Κυκλάδων
* Δήμος Νάξου
* στην αρχαία ελληνική αποικία στη Σικελία Νάξος (Σικελία) 
* αρχαία πόλη στην Κρήτη Νάξος Κρήτης
Πανοπέας (αποσαφήνιση)

Το όνομά **Πανοπέας** μπορεί να αναφέρεται:
* Στον Πανοπέα, αρχαία πόλη της Φωκίδας
*Στον Πανοπέα, μυθικό πρόσωπο, γιος του Φώκου.
Πανοπέας

Ο **Πανοπέας** είναι αρχαία Φωκική πόλη που βρισκόταν κοντά στα σύνορα των Φωκέων με τους Βοιωτούς. Στη θέση της αρχαίας πόλης βρίσκεται σήμερα το χωριό Άγιος Βλάσιος. Ο Παυσανίας αναφέρει ότι ο Πανοπέας απείχε 20 στάδια από την Χαιρώνεια και επτά από την Δαυλίδα. 

Οι πρώτοι κάτοικοι του Πανοπέα ήταν Φλεγύες. Σύμφωνα με τον μύθο ο ιδρυτής του Πανοπέα ήταν ο ήρωας Πανοπέας, γιος του Φώκου. Κατά την Τρωική εκστρατεία ηγέτης των Φωκέων ήταν ο Βασιλιάς του Πανοπέα. Ο Πανοπέας αναφέρεται από τον Ηρόδοτο καθώς ήταν μία από τις Φωκικές πόλεις που κατέστρεψαν οι Πέρσες κατά την κάθοδό τους προς την Αθήνα. Η πόλη καταστράφηκε για δεύτερη φορά από τον Φίλιππο της Μακεδονίας κατά τον Γ' Ιερό πόλεμο. Κατακτήθηκε από τους Ρωμαίους το 198 π.Χ. ενώ καταστράφηκε για τρίτη φορά κατά την σύγκρουση των Ρωμαίων με τον βασιλιά του Πόντου, Μιθριδάτη. 

Ο Παυσανίας που πέρασε από την περιοχή τον 2ο. αιώνα μ.Χ. αναφέρει ότι η πόλη είχε περίμετρο επτά στάδια στην ακμή της, αλλά στην εποχή του υπήρχαν μόνο μερικές καλύβες. Σήμερα διατηρείται ένα τμήμα του τείχους της αρχαίας πόλης, στον βραχώδη λόφο πάνω από το χωριό Άγιος Βλάσιος. 

## Παραπομπές


## Εξωτερικοί Σύνδεσμοι
* Πλουτάρχειο Γυμνάσιο, το κάστρο της Φωκικής πόλης Πανοπέας

Κατηγορία:Πόλεις της αρχαίας Φωκίδας
Πίνδος (αποσαφήνιση)

Το όνομα **Πίνδος** μπορεί να αναφέρεται:
*Στην Πίνδο, την μεγαλύτερη οροσειρά της Ελλάδας
*Στην Πίνδο, αρχαία πόλη της Δωρίδας
*Στον Πίνδο ποταμό, παραπόταμο του Κηφισού
*Στον Πίνδο: μυθικό πρόσωπο, γιος του Μακεδόνα

## Άλλες χρήσεις
*Μάχη της Πίνδου, που έλαβε χώρα τις πρώτες εβδομάδες του Ελληνοϊταλικού πολέμου του 1940-1941.
Πίνδος (ποταμός)

Ο **Πίνδος** (λέγεται και Κανιανίτης) είναι μικρός ποταμός του νομού Φωκίδας. Πηγάζει ανάμεσα στα όρη Οίτη και Γκιώνα, ρέει κατά μήκος του δυτικού τμήματος της κοιλάδας της Γραβιάς και χύνεται στον ποταμό Κηφισό, κοντά στο χωριό Λιλαία. Κατά μήκος του Πίνδου ποταμού είχαν εγκατασταθεί οι Δωριείς κατά την κάθοδό τους προς την νότια Ελλάδα. Στην περιοχή ίδρυσαν τέσσερις πόλεις που σχημάτισαν αργότερα το κράτος της Δωρίδας. 

## Εξωτερικοί σύνδεσμοι
* Καστέλλια Φωκίδας, πληροφορίες για τον ποταμό Πίνδο

Κατηγορία:Ποταμοί της Στερεάς Ελλάδας
Κατηγορία:Αρχαία Δωρίδα
Πίνδος (πόλη)

Η **Πίνδος** ήταν αρχαία πόλη της Δωρίδας χτισμένη κατά μήκος του ομώνυμου ποταμού. Πιθανόν βρισκόταν στην θέση που βρίσκεται σήμερα το χωριο Καστέλλια. Ήταν μία από της πόλεις της Δωρικής τετράπολης. Οι αρχαίοι συγγραφείς Στράβων, Θεόπομπος και Στέφανος ο Βυζάντιος ονομάζουν την πόλη Ακύφας. Ο Στράβων αναφέρει πως η πόλη βρισκόταν στην περιοχή της Οίτης, πάνω από την πόλη Ερινεός (πιθανόν η σημερινή Γραβιά). 

## Εξωτερικοί σύνδεσμοι
* Υπουργείο πολιτισμού, η αρχαία Δωρίδα 

 
Κατηγορία:Πόλεις της αρχαίας Δωρίδας
Κωστής Μεραναίος

Ο **Κωστής  Μεραναίος**  ήταν συγγραφέας, δημοσιογράφος και μεταφραστής λογοτεχνικών και φιλοσοφικών κειμένων. Γεννήθηκε το 1913 στο χωριό Σκριπού που μαζί με την  Πετρομαγούλα δημιούργησαν το 1960 την κωμόπολη του Ορχομενού. Μετά τις εγκύκλιες σπουδές του στη Λιβαδειά, φοίτησε στη Νομική Σχολή του Πανεπιστημίου Αθηνών.

«Η ανυπόταγη δίψα για γνώση», τον οδήγησε στη μάθηση ξένων γλωσσών με τη μέθοδο «άνευ διδασκάλου». Έμαθε τέλεια γαλλικά και μπόρεσε έτσι να μελετήσει τα βασικότερα κείμενα της γαλλικής φιλολογίας.  Τα γερμανικά ήταν η δεύτερη γλώσσα που τον βοήθησε στο μεταφραστικό του έργο.
Στον κύκλο των νεανικών του ανησυχιών ιδιαίτερη θέση είχε ο Φρόϊντ, που κείνη την εποχή, οι θεωρίες του έφεραν νέες απόψεις για τη λειτουργία του υποσυνείδητου. Το 1937 μεταφράζει την εργασία του Στάουμπ *Εγκληματολογία και Ψυχανάλυση* και λίγο αργότερα -για πρώτη φορά στα ελληνικά- το φιλοσοφικό έργο του Σαίρεν Κίρκεγκωρ *In vino veritas* με δικά του εισαγωγικά σχόλια και παρουσίαση του Δανού συγγραφέα.
Πολύ σύντομα, ο Μεραναίος εγκαταλείπει τη δικηγορία για να αφοσιωθεί στα πνευματικά του ενδιαφέροντα. 

Το 1939 συνεργάζεται με την εφημερίδα *[[Η Καθημερινή]],* όπου δημοσιεύει τα πρώτα επιστημονικά του άρθρα.  Το 1943 αναλαμβάνει την αρχισυνταξία του περιοδικού *Καλλιτεχνικά Νέα*. Εκεί διατυπώνει τη στάση του απέναντι στον διεξαγόμενο τότε εθνικό και κοινωνικό αγώνα και τις ιδεαλιστικές του απόψεις για την τέχνη. Την έκδοση του αξιόλογου αυτού έντυπου την απαγόρευσαν οι γερμανικές αρχές κατοχής.
Μετά την απελευθέρωση, διορίστηκε στη Ραδιοφωνία, ενώ παράλληλα ήταν υπεύθυνος ύλης στην εφημερίδα* Ελευθερία*. Στο Ε.Ι.Ρ. δημιούργησε την επιστημονική εκπομπή *Ομιλούν οι ειδικοί*, που παραλλαγή της μεταφέρθηκε το 1968 στην τηλεόραση με τίτλο εκπομπής «Από τον κόσμο της επιστήμης».
Το 1947 διευθύνει το καλλιτεχνικό περιοδικό *Ο Αιώνας μας*. Στα 1950 είναι μέλος του Συνεταιρισμού * Αιξωνή* και εκδίδει το ομώνυμο περιοδικό, στο οποίο συνεργάζονται ο Δ. Πικιώνης, ο Ν. Χατζηκυριάκος-Γκίκας, ο Ιωάννης Θεοδωρακόπουλος, ο Άγγελος Σικελιανός κ.ά.
Το τελευταίο του βιβλίο -και ίσως το πιο πλήρες- είναι *Η γέννηση της Φιλοσοφίας.* Με αυτό, γράφει ο ίδιος, «επέστρεψα στους γενήτορες /…/, τους Προσωκρατικούς».
Ο Μεραναίος, πέρα από τις πολυάριθμες μεταφράσεις του, έγραψε αρκετά βιβλία, μεταξύ των οποίων είναι *Η θέση της φιλοσοφίας στην εποχή μας* (1956), τα *Μελετήματα* (1957), τα δοκίμια *Φυσική και Ποίηση* (1970) και* Βιολογική τάξη και κοινωνική αταξία* (1973) .
Ο Κωστής Μεραναίος, πέθανε το 1986 στην Αθήνα.

## Πηγές

* Κ. Μεραναίου: *Ένας άνθρωπος του αιώνα αφηγείται…* (αυτοβιογραφία), περιοδικό  «Καινούρια Εποχή», τ. 18-19, εκδ. «Δίφρος» 1980-81, σ.σ. 17-58.
*  Γεωργίου Π. Κωσταγιάννη: *Σύγχρονες πνευματικές μορφές*, εφ. *Βοιωτικός Κόσμος*, 1997.
*  *Βιογραφική Εγκυκλοπαίδεια Ελλήνων Λογοτεχνών*, εκδ. Αφοί Κ. Παγουλάτου.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Boomerang

Το **Boomerang** είναι ένα 24ωρο βρετανικό τηλεοπτικό κανάλι που περιλαμβάνει κυρίως κλασικές και μοντέρνες σειρές κινουμένων σχεδίων από τη Hanna Barbera και την Warner Bros. Animation. Το κανάλι ξεκίνησε στις 27 Μαΐου του 2000 ως spin-off του Cartoon Network και τοπική προσαρμογή του αρχικού αμερικανικού δικτύου. Λειτουργεί από την Warner Bros. Discovery μέσω του διεθνούς τμήματος που κατέχει τις τοπικές εκδόσεις των κύριων αμερικανικών καναλιών.

## Ιστορία
Αρχικά ξεκίνησε ως ένθετο στο Cartoon Network το 1993 ένα χρόνο μετά την Αμερική. Στις 27 Μαΐου 2000 ξεκίνησε ως αυτόνομο κανάλι, εκπέμποντας πρόγραμμα από τις 06:00 το πρωί μέχρι τα μεσάνυχτα μεταδιδόμενο σε διάφορες πλατφόρμες καλωδιακής τηλεόρασης, εκ των οποίων και η Sky Digital.

Το Cartoon Network εκείνη την εποχή είχε ένα γεμάτο πρόγραμμα και έτσι το κανάλι δημιουργήθηκε από την Turner Broadcasting για να μεταδίδει κλασικά κινούμενα σχέδια από την ταινιοθήκη των Hanna-Barbera, MGM και Warner Bros, καθώς και να ελευθερώσει το αδελφό του δίκτυο από πολλά κλασικά κινούμενα σχέδια που μετέδιδε στο πρόγραμμα του.

Τον Μάιο του 2001, το Boomerang έγινε το δεύτερο παιδικό κανάλι με την υψηλότερη τηλεθέαση, ξεπερνώντας το μητρικό Cartoon Network. Τον Ιούλιο του ίδιου έτους, το κανάλι προστέθηκε στον καλωδιακό φορέα Telewest, αυξάνοντας έτσι την τηλεθέαση του.

Ο Τζέιμς Γκρέβιλ, επικεφαλής του Cartoon Network στο Ηνωμένο Βασίλειο εκείνη την εποχή, δήλωσε: «Το κανάλι ξεκίνησε μόλις πριν από ένα χρόνο και όμως έχει ήδη ξεπεράσει τα καθιερωμένα παιδικά κανάλια όσον αφορά την τηλεθέαση και τις διαφημίσεις». Μέχρι τον Νοέμβριο, το κανάλι ήταν διαθέσιμο στον καλωδιακό φορέα NTL.

Το Boomerang μεγάλωσε την ταινιοθήκη του με παλιά κινούμενα σχέδια αποκτώντας δικαιώματα σε άλλες σειρές όπως το Danger Mouse, The Pink Panther και Garfield and Friends. Ένα κανάλι timeshift διάρκειας μίας ώρας, το Boomerang +1, ξεκίνησε τη λειτουργία του στις 6 Μαρτίου 2006.

Το Boomerang άλλαξε ταυτότητα έχοντας νέο για όλες τις διεθνείς προσαρμογές πακέτο γραφικών που αναπτύχθηκε από την εταιρεία γραφιστικής Art&Graft με έδρα το Ηνωμένο Βασίλειο στις 16 Φεβρουαρίου 2015. Το κανάλι άλλαξε σε ευρεία οθόνη 16:9 την 1η Ιουνίου 2015 ενώ σε υψηλή ευκρίνεια ξεκίνησε να εκπέμπει στις 24 Ιουνίου.

Στις 3 Σεπτεμβρίου 2018, το κανάλι άλλαξε για άλλη μια φορά την ταυτότητά του.

Στις 18 Νοεμβρίου 2020, η έκδοση του καναλιού που μεταδιδόταν σε Ηνωμένο Βασίλειο και Ιρλανδία διασπάστηκε σε δύο ξεχωριστά μετά τη μεταφορά της άδειας εκπομπής του δεύτερου Boomerang Éire στην Τσεχική Δημοκρατία και το οποίο λειτουργεί από την HBO Europe μεταδίδοντας πρόγραμμα στις χώρες της ΕΕ, τη Δημοκρατία της Ιρλανδίας, τη Μάλτα και το Γιβραλτάρ.

## Λογότυπα

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Cartoon Network
Κατηγορία:Παιδικοί τηλεοπτικοί σταθμοί
Κατηγορία:Αμερικάνικοι τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2000
Ψηλός λιγνός και ψεύταρος

Το ***Ψηλός, λιγνός και ψεύταρος*** (ή ***Ο αρχιψεύταρος***) είναι μια ελληνική κωμική ταινία του 1985, σε σκηνοθεσία Γιάννη Χαρτοματζίδη και σενάριο Λάκη Μιχαηλίδη. Πρωταγωνιστούν οι: Στάθης Ψάλτης, Καίτη Φίνου, Γιάννης Ρώτας και Τέτα Ντούζου.

## Πλοκή

Ένας παθολογικός ψεύτης, έχοντας φτάσει σε μεγάλη ηλικία, διηγείται τη ζωή του με σκοπό να γίνει τηλεοπτική σειρά, ενώ οι συγγενείς του τον περίμεναν να πεθάνει και να τον κληρονομήσουν.

## Διανομή

## Παραγωγή
Τα γυρίσματα κράτησαν μόνο δύο μήνες, αλλά η ταινία είναι η ακριβότερη από όλες όσες γύρισε ο Στάθης Ψάλτης.

Κυκλοφόρησε και με τη μορφή DVD στις 11 Σεπτεμβρίου 2007. 

## Παραπομπές

## Εξωτερικοί σύνδεσμοι
* ''Ψηλός λιγνός και ψεύταρος'' στην Ταινιοθήκη της Ελλάδος
* ''Ψηλός λιγνός και ψεύταρος'' στο Cine.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1985
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Χαρτοματζίδη
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη
Πόρτσμουθ (αποσαφήνιση)

Με το όνομα **Πόρτσμουθ** φέρονται οι παρακάτω πόλεις, λιμένες και περιοχές, πολεμικά πλοία και συνθήκες :

* Πόρτσμουθ :πόλη της Αγγλίας
* Πόρτσμουθ (Βιρτζίνια)
* Πόρτσμουθ (Μίσιγκαν)
* Πόρτσμουθ, Δομινίκα, παλαιά πρωτεύουσα της Δομινίκας.
* Πόρτσμουθ (Αϊόβα), πόλη στην Αϊόβα (ΗΠΑ)
* Πόρτσμουθ (Νιού Χαμσάιρ),
* Πόρτσμουθ (Καρολίνα)
* Πόρτσμουθ (Οχάιο)
* Πόρτσμουθ (Όρεγκον)

Με το ίδιο όνομα φέρονται τα ακόλουθα τέσσερα πολεμικά πλοία και ένα φαρόπλοιο, όλα των ΗΠΑ
* Πόρτσμουθ (ιστιοφόρο)
* Πόρτσμουθ (εκπαιδευτικό)
* Πόρτσμουθ (καταδρομικό)
* Πόρτσμουθ (υποβρύχιο)
* Πόρτσμουθ (φαρόπλοιο)

Επίσης με το ίδιο όνομα απαντώνται οι:
* Πόρτσμουθ (νήσος)
* Πόρτσμουθ (ναυπηγεία) 
* Πόρτσμουθ (μέτρο), αφορά μέτρο κατάταξης στην ιστιοπλοΐα
* Συνθήκη του Πόρτσμουθ, ιστορικά αναφέρονται δύο, μία του 1713 και η σπουδαία του 1905 που ήταν διεθνής. Και οι δύο συνομολογήθηκαν στο Πόρτσμουθ του Νιου Χαμσάιρ.
* Πόρτσμουθ ΦΚ, αθλητικός σύλλογος.